CELEX: 32019R0978
Language: lv
Date: 2019-06-14 00:00:00
Title: Komisijas Regula (ES) 2019/978 (2019. gada 14. jūnijs), ar kuru groza pielikumu Regulai (ES) Nr. 579/2014, ar ko piešķir atkāpi no dažiem Eiropas Parlamenta un Padomes Regulas (EK) Nr. 852/2004 II pielikuma noteikumiem attiecībā uz šķidro tauku un eļļu pārvadāšanu pa jūru (Dokuments attiecas uz EEZ.)

17.6.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 159/26
               
            
         KOMISIJAS REGULA (ES) 2019/978
         (2019. gada 14. jūnijs),
         ar kuru groza pielikumu Regulai (ES) Nr. 579/2014, ar ko piešķir atkāpi no dažiem Eiropas Parlamenta un Padomes Regulas (EK) Nr. 852/2004 II pielikuma noteikumiem attiecībā uz šķidro tauku un eļļu pārvadāšanu pa jūru
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 852/2004 par pārtikas produktu higiēnu (1) un jo īpaši tās 13. panta 2. punktu,
         tā kā:
         
                     (1)
                  
                  
                     Komisijas regulā (ES) Nr. 579/2014 (2) paredzēta atkāpe no Regulas (EK) Nr. 852/2004 II pielikuma IV nodaļas 4. punkta, un tā attiecas uz pārtikai paredzētu vai pārtikā iespējami lietojamu šķidru eļļu un tauku pārvadāšanu jūras kuģos, ievērojot dažus nosacījumus.
                  
               
                     (2)
                  
                  
                     Minētie nosacījumi ir saistīti ar jūras pārvadājumu aprīkojumu un praksi, kā arī kritērijiem attiecībā uz vielām, kas pārvadājamas jūras kuģī kā iepriekšēja krava. Vielas, kas atbilst šiem kritērijiem, ir uzskaitītas Regulas (ES) Nr. 579/2014 pielikumā (atļautu iepriekšējo kravu saraksts).
                  
               
                     (3)
                  
                  
                     Savā 2016. gada 24. novembra zinātniskajā atzinumā (3) Eiropas Pārtikas nekaitīguma iestāde (“Iestāde”) novērtēja metilacetāta, etil-terc-butilētera, amonija sulfāta un kalcija lignosulfonāta pieņemamību par iepriekšējām kravām. Iestāde secināja, ka metilacetāts un etil-terc-butilēteris atbilst pieņemamības kritērijiem, kas izvirzīti pret iepriekšēju kravu, ka attiecībā uz amonija sulfātu pieņemamības kritērijiem atbilst tikai pārtikas tīrības klases produkti un ka kalcija lignosulfonāts šiem kritērijiem neatbilst.
                  
               
                     (4)
                  
                  
                     Tāpēc ir lietderīgi grozīt atļautu iepriekšējo kravu sarakstu, kas dots Regulas (ES) Nr. 579/2014 pielikumā.
                  
               
                     (5)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 579/2014 pielikumu groza, kā noteikts šīs regulas pielikumā.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 14. jūnijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 139, 30.4.2004., 1. lpp.
         
         
            (2)  Komisijas Regula (ES) Nr. 579/2014 (2014. gada 28. maijs), ar ko piešķir atkāpi no dažiem Eiropas Parlamenta un Padomes Regulas (EK) Nr. 852/2004 II pielikuma noteikumiem attiecībā uz šķidro tauku un eļļu pārvadāšanu pa jūru (OV L 160, 29.5.2014., 14. lpp.).
         
            (3)  EFSA Journal 2017;15(1):4656.
      
      
         
            PIELIKUMS
            Regulas (ES) Nr. 579/2014 pielikumu groza šādi:
            
                        1)
                     
                     
                        pēc ieraksta “2-etilheksanols” iekļauj šādu ierakstu:
                        
                                    “Etil-terc-butilēteris
                                 
                                 
                                    637-92-3”
                                 
                              
                  
                        2)
                     
                     
                        pēc ieraksta “Metanols” iekļauj šādu ierakstu:
                        
                                    “Metilacetāts
                                 
                                 
                                    79-20-9”